Държавен вестник, бр. 90, 2016 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  90
3.1.4. Операционна зона (зали, блок) трябва да 
е обособена територия на лечебните заведения 
за хирургически интервенции и трябва да има: 
3.1.4.1. амбулаторна операционна зала към 
хирургична клиника/отделение; 
3.1.4.2. обособена в операционния блок зала 
за еднодневна хирургия и стая за пред- и сле­
доперативен престой; 
3.1.4.3. осигурени възможности за безпро­
блемно транспортиране от подготвителна стая/
зала към операционна зала; от последната – към 
стая/зала за възстановяване от анестезия, към 
клинично звено за интензивно лечение или към 
болнична стая в хирургичен стационар; 
3.1.4.4. място за извършване на хирургическа 
намеса, разполагащо с оборудване, хирургически 
инструментариум, консумативи, пространствени, 
комуникационни и санитарно-хигиенни условия 
за безпроблемно извършване на операция с не­
обходимия обем и сложност. 
3.1.5. Клиниката/отделението по гръдна 
хирургия трябва да разполага най-малко с две 
операционни зали – за асептични и за септични 
операции. 
3.1.6. Операционната зала трябва да е разпо­
ложена в изолирана, но удобна за комуникация 
територия на лечебното заведение. При наличие 
на повече от една клиника/отделение с хирургичен 
предмет на работа се препоръчва формирането 
на операционен блок.
3.1.7. Операционният блок включва: 
3.1.7.1. Операционни зали. Препоръчително 
е всяка зала да има два входа/изхода, водещи 
към помещение за предоперативна подготовка 
на болния и помещение за подготовка на хи­
рургичния екип. 
3.1.7.2. Помещение за подготовка на хирургич­
ния екип. Помещението трябва да е оборудвано 
с 2 – 3 мивки с течаща студена и топла вода 
(вода с кранове, задвижвани с лакът, крак или 
фотоклетка); шапки и маски, огледало. 
3.1.7.3. Помещение за предоперативна подго­
товка на болния с панели на инсталации за кис­
лород, за сгъстен въздух и за аспирация; мобилна 
лежаща количка; консумативи за подготовка на 
болни (сонди, катетри, венозни канюли, тръби 
за интубация и др.). 
3.1.7.4. Помощни помещения: съблекални, 
стая за почивка на операционния екип, стая за 
писане на оперативни протоколи и други доку­
менти, складове: за инструменти, консумативи, 
дезинфектанти, операционно бельо, мръсно опе­
рационно бельо и др., коридори, стая за миене на 
хирургични инструменти и съдове; помещения 
за стерилизация и за преносима апаратура. 
3.1.7.5. Операционният блок задължително 
разполага със: 
3.1.7.5.1. комбинирано осветление в опера­
ционните зали; общото осветление трябва да 
осигурява до 40 % от необходимата осветеност; 
локалното осветление се осигурява от опера­
ционна лампа с най-малко 3 бренера, всеки от 
които с мощност 100 вата; 
3.1.7.5.2. аварийно резервно осветление (чрез 
бързодействащи моторгенератори или светлинен 
източник с акумулиращи батерии), осигуряващи 
40 % от осветеността при нормални условия;
3.1.7.5.3. бактерицидни облъчватели за всяка 
операционна зала; 
3.1.7.5.4. електрически контакти – 5 до 10 бр. 
във всяка операционна зала; 
3.1.7.5.5. панели за кислород, за сгъстен въз­
дух, за двуазотен окис, за аспирация – по два за 
всяка операционна зала/маса;
3.1.7.5.6. климатична инсталация във всяка 
операционна зала; 
3.1.7.5.7. източници за топла и студена вода в 
предоперационното помещение на всяка зала с 
мивки – най-малко 2 броя; 
3.1.7.5.8. монтирана система за фото- и ви­
деодокументация на извършваните операции, 
както и оптичен кабел за транслирането им до 
аудитория; компютър за оформяне на докумен­
тите за извършваните операции; 
3.1.7.5.9. разгъната система за вътрешни и 
външни комуникации – както между опера­
ционните зали, така и с други структури за 
диагностика, консултации, снабдяване и други; 
3.1.7.5.10. операционният блок ползва цен­
трална стерилизация, но може да разполага и 
с допълнителен стерилизатор за малки обеми.
3.1.7.6. В операционния блок се спазват пра­
вилата за асептика и антисептика: 
3.1.7.6.1. Всяка операционна зала текущо се 
почиства, измива и дезинфекцира след всяка 
операция, а веднъж седмично се подлага на 
цялостно почистване и дезинфекция. 
3.1.7.6.2. След извършване на септична опера­
ция операционната зала се подлага на цялостно 
почистване, измиване и дезинфекция, като се 
прекратява ползването є за нови операции до 
завършване на процедурата. 
3.1.7.6.3. Апаратурата и техниката в опера­
ционните зали се почистват и дезинфекцират 
ежедневно (операционни маси, лампи, електро­
каутери, анестезиологичен апарат и количка, 
транспортни колички, допълнителна апаратура 
за диагностика и операции). 
3.1.7.6.4. В операционния блок персоналът влиза 
и работи само със специално облекло и обувки. 
3.1.7.6.5. След всяка операция хирургичните 
инструменти подлежат на механично почистване 
и измиване, след което се стерилизират. 
3.1.7.7. Достъпът до операционния блок е огра­
ничен. Право да влизат в него имат: постоянно 
работещият персонал; членовете на хирургичния 
и анестезиологичния екип; повиканите консул­
танти; пациентите за операция. 
3.1.7.8. Потокът на движение на персонала 
се регулира и регламентира, като е препоръ­
чително при напускане на операционния блок 
работещият персонал да сменя операционните 
дрехи и обувки (калцуни) с други. Посоката на 
движение на болния да бъде: през санитарно-
пропускателен вход към операционната зала или 
към помещение за предоперативна подготовка; 
след завършване на подготовката и интубация 
болният се въвежда в операционната зала; след 
завършване на операцията се извежда в зала 
(стая) за събуждане в рамките на операционния 
блок или към отделението за интензивно лечение.
3.1.8. Изисквания за медицинска апаратура 
и оборудване на хирургичната клиника/отде­
ление по гръдна хирургия от второ ниво на 
компетентност: